CELEX: 32022D0125(01)
Language: mt
Date: 2022-01-24 00:00:00
Title: Deċiżjoni tal-Kunsill tal-24 ta’ Jannar 2022 li taħtar żewġ membri u tliet supplenti tal-Bord Amministrattiv tal-Aġenzija għall-Kooperazzjoni tar-Regolaturi tal-Enerġija 2022/C 38 I/01

25.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 38/1
               
            
         DEĊIŻJONI TAL-KUNSILL
         tal-24 ta’ Jannar 2022
         li taħtar żewġ membri u tliet supplenti tal-Bord Amministrattiv tal-Aġenzija għall-Kooperazzjoni tar-Regolaturi tal-Enerġija
         (2022/C 38 I/01)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2019/942 tal-Parlament Ewropew u tal-Kunsill tal-5 ta’ Ġunju 2019 li jistabbilixxi Aġenzija tal-Unjoni Ewropea għall-Kooperazzjoni tar-Regolaturi tal-Enerġija (1), u b’mod partikolari l-Artikolu 18 tiegħu,
         Billi:
         
                     (1)
                  
                  
                     Ir-Regolament (UE) 2019/942 jipprevedi li l-Kunsill jaħtar ħames membri u s-supplenti tagħhom fil-Bord Amministrattiv tal-Aġenzija għall-Kooperazzjoni tar-Regolaturi tal-Enerġija (“il-Bord Amministrattiv”).
                  
               
                     (2)
                  
                  
                     Ir-Regolament (UE) 2019/942, jipprevedi li membru tal-Bord Amministrattiv ma għandux ikun membru tal-Bord tar-Regolaturi tal-Aġenzija għall-Kooperazzjoni tar-Regolaturi tal-Enerġija, u li l-membri tal-Bord Amministrattiv għandhom jaġixxu b’mod indipendenti u objettiv fl-interess tal-Unjoni kollha kemm hi.
                  
               
                     (3)
                  
                  
                     Minħabba l-iskadenza tal-mandat ta’ żewġ membri u tliet supplenti tal-Bord Amministrattiv maħturin mill-Kunsill, jenħtieġ li jsiru ħatriet ġodda biex jissostitwuhom,
                  
               ADOTTA DIN ID-DEĊIŻJONI:
         
            Artikolu 1
            Il-persuni li ġejjin huma b’dan maħturin bħala membri tal-Bord Amministrattiv għal perijodu ta’ erba’ snin mit-28 ta’ Jannar 2022:
            
                        —
                     
                     
                        Is-Sur Václav BARTUŠKA, iċ-Ċekja,
                     
                  
                        —
                     
                     
                        Is-Sur Jurijs SPIRIDONOVS, il-Latvja.
                     
                  
         
            Artikolu 2
            Il-persuni li ġejjin huma b’dan maħturin bħala supplenti tal-Bord Amministrattiv għal perijodu ta’ erba’ snin mit-28 ta’ Jannar 2022:
            
                        —
                     
                     
                        Is-Sa Kristina ČELIĆ, il-Kroazja,
                     
                  
                        —
                     
                     
                        Is-Sur Péter KADERJÁK, l-Ungerija,
                     
                  
                        —
                     
                     
                        Is-Sa Ksenia LUDWINIAK, il-Polonja.
                     
                  
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-24 ta’ Jannar 2022
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 158, 14.6.2019, p. 22.